JohanHeinsen/ENO huggingface dataset:
Den Vest-Sjællandske Avis, 1838-08-23
Udenlandske Efterretninger. Spanien. Fra Madrid meldes den 7de August, at Esparteros Svar var ankommet dertil, men at dets Jndhold endnu ikke var bekjendt. Da Regjeringen har sendt en Coureer til Lissabon, gaaer der det Rygte, at Dronningen har henvendt sig til sin derværende Minister, Perez de Castro, for at overdrage ham at danne et nyt Cabinet. – J Andalusten ere betænkelige Symptommer paa Urolighed og Anarchie komne til Syne. - Nyere Efterretninger fra Madrid af 10de melde intet Paalideligt om Ministeriets Skjebne, men Enhver ventede en Modiftcation af det. Grev Ofalia skal igien have skrevet til Espartero, at Jntet skal blive ham afslaaet; General Latte har søgt sin Afskeed, men den er ikke bleven tilstaaet ham. - Oraa havde endnu ikke indtaget Morella, Cabrera stod imod ham med 12000 Mand og Garnisonerne fra de omliggende Pladser. Espartero var den 9de i Logronn, hvor han vedblev at træffe Anstalter, hvoraf man sluttede sig til et nær forestaaende Angreb paa Estella. – J Bis cana skal en ny Munagorri i Spidsen for 20 Mand have proclammeret Par y Fueros, men blev fordreven af Marquis Valdespina. – Landsbyen Toboso, berømt fra Don Quixote, er den 17de Juli aldeles ødelagt af Carlisterne.
Den Vest-Sjællandske Avis, 1838-08-23
Frankrig. Som et Rygte fortælles, at der d. 14de August under Kongens Forsæde er blevet holdt et overordentligt Cabinetsraad, Marschal Gerard var kaldet til for at deeltage i Discussionen om det Belgiske Spørgsmaal, denne Sag skal nemlig ifølge Hr. Bressons sidste Depescher fra Berlin have antage et nyt Udseende, som forlanger Cabinettets alvorlige Opmærksomhed. Det skal være besluttet, at et Corps paa 30000 Mand skal besætte Rhinlinien, og det er overdraget Marschal Gerard at danne det. Andre Blade fortælle, at der hersker overordentlig Virksomhed i alle Fæstninger og Casteller paa Nord- og Østgrændsen; man bestræber sig ivrigen for at forsyne disse faste Pladser med talrige Garnisoner og tilstrækkeligt Krigsmateriale. – Den 15de August, Napoleons Fødselsdag, begav omtrent 100 unge Mennesker sig til Vendome-Pladsen og nedlagde Krandse paa Søilens Fodstykke; imidlertid fandt ingen Uordener Sted, saaledes som man havde ventet. Man erfarer nu med Bestemthed, at Hertuginden af Würtembergs Søn den 1ste August er døbt af den protestantiske Præst Cuvier. – Jfølge Bladet Temps er Hr. Fabricius ikke definitivt kaldt tilbage; han er kun reist til Haag for at give Oplysninger om den meget omtalte Begivenhed. Samme Blad, spørger om, hvem man da egentlig bedrager, da hele Verden er tilfreds, da det udenlandske Departement ingen stiaalne Papirer savner og Hr. Fabricius sværger paa de af ham kjøbte Papirers Ægthed. – Fra Toulon meldes den 10de, at der i det derværende Sø-Arsenal hersker en overordentlig Virksomhed; Linieskibet Triton skal gaae til Mexico og 4 Bombarder bevæbnes i største Hast. Man siger, at VeraCruz ufortøvet skal bombarderes. Efter en anden Beretning skal Antallet paa Krigskibene ved Mexico bringes til 22; Contre-Admiral Baudin skal overtage Commandoen over dem istedetfor Hr. Bazoche, der vender tilbage til Frankrig. Prindsen af Jonville, har som Capitain faaet Commandoen over Corvetten Creole paa 24 Kanoner, der skal gaae til Mexico. Chaltas er bragt til et Sygehuus; et Blad, paastaaer, at han, istedetfor at tilstaae sin Forfalskning, vedbliver at paastaae, at de Documenter, han har meddeelt Hr. Fabricius, ere ægte, men et andet Blad benegter dette. Derimod er Undersøgelsen imod ham gaaet istaa, fordi man deels ikke har faaet nogen Erklæring fra Hr. Fabricius, deels Vidne forhøret bliver meget vanskeligt, da Sagen gjelder, diplomatiske Hemmeligheder, og andre Diplomater kunde indvikles deri.
Den Vest-Sjællandske Avis, 1838-08-23
Tydskland. Fra Stuttgart skrives den 8de August, at den derværende Criminalret i offentlige Blade opfordrer en theologisk Candidat H. Elsner, der har bortfjernet sig fra Würtemberg, til at vende tilbage for at forsvare sig i en Trykkefrihedssag. Hr. Elsner har begivet sig til Schweiz, hvor han opholder sig i Nærheden af Arenenberg, hvorfra han tidligere havde faaet den Forretning at oversætte det Laityske Skrift paa Tydsk. Hans Presseforseelse skal iøvrigt have Hensyn til et under Beslag lagt Bind af en Oversættelse af Poul de Kock. - Dr. Christiani, Vicesyndicus ved de Hannoverske Landstænder, var den 8de August i Frankfurt og vil efter Forlydende opholde sig der i nogen Tid, man sætter hans Ophold der i Forbindelse med de til Forbundsdagen indgivne Klager fra Kongeriget Hannover. Fra Hannover skrives den 6te August, at de 7 Professorers Klage endnu ikke var indgivet til Justitscancelliet, men at den snart vilde komme. J Hannover begaaes mange Tyverier; saaledes fandt en Officeer nylig, da han fra en Patrouille vendte tilbage til Hovedvagten, sit Værelse der udtømt og sit Skjerf, den sølvforgyldte Plade til hans Bjørneskindshue og flere Klædningsstykker borttagne. – Fra Frankfurt skrives den 11te August, at det Tydske Forbund for det Første ikke ruster sig til nogen Kamp imod Belgien. Fra Dresden meldes den 10de, at henved 60 Personer under Præsten Stephan, Dr. Marbach og Flere med det Første ville vandre ud til Australien. Stænderforsamlingen i Detmold blev aabnet den 8de August; de Propositioner, der skulle forelægges den, angaae meget vigtige og almindelige Jnteresser for Landet. - Keiseren af Rusland ankom den 12te til München, hvorfra han strax fortsatte Reisen til Kreuth. Den følgende Dag passerede ogsaa Storfyrst Thronfølgeren i stor Hast igjennem München og begav sig ligeledes til Kreuth. Keiseren og Keiserindens Glæde over at see hinanden igjen i dette Badested skildres som meget rørende og hjertegribende. - Den tidligere meddeelte Efterretning, at Professor Rückert var kaldet til Gottingen som Professor i de orientalske Sprog, erklæres nu for ugrundet. – Fra Mannheim skrives den 13de, at den Baierske Regjering har sendt flere Skibe med Arbeidere og Værktøi ned af Rhinen, for at ødelægge de af den Badiske Regjering med stor Umage og Bekostning anlagte Dæmninger i Rhinen ved Friesenheim. - Fra Stuttgart meldes den 15de, at man fra god Kilde har faaet den Efterretning, at Forbundsforsamlingen har erklæret sig for competent i de Hannoverske Anliggender. – J Lüneburg skal der aarligen holdes to store Markeder, før Paaske og før Mikkelsdag den 15de September.
Den Vest-Sjællandske Avis, 1838-08-23
Sverrig. En ny Forordning om Jødernes Pligter og Rettigheder indeholder iblandt Andet følgende Bestemmelser: "Mosaiske Troesbekjendere, fødte i Sverrig eller indkomne fra fremmede Lande og her i Landet bosatte, eller saadanne som af Kgl. Majestæt ere gjorte til Svenske Undersaatter, skulle i Fremtiden i enhver Henseende indtræde i lige Retsforhold med andre Svenske Undersaatter efter den Svenske Lov, og nyde de samme Rettigheder og Privilegier, som tilkomme Svenske Undersaatter i Almindelighed, uden nogen andre Jndskrænkninger end saadanne, som Sverrigs Grundlove bestemme for dem, som ere udenlands fødte eller bekjende sig til fremmede Religioner, eller som specielt fastsættes i denne Forordning. Derimod ere saadanne mosaiske Troesbekiendere, saavel for deres Personer som for Eiendom og Næring eller Handel underkastede de samme Pligter og Paalæg som andre Svenske Undersaatter. Mosaiske Troesbekjendere maae ikke uden speciel Kgl. Majestæts naadige Tilladelse kjøbe fast Eiendom i Landet. Heller ikke kan Nogen, som bekjender sig til den mosaiske Tro, have Ret til at udvælge eller kalde en Præst eller til at besætte kirkelige Embeder i Svenske Menigheder; han kan ikke være Medlem af Directioner eller Commissioner, som bestyre Kirkens Anliggender eller Underviisningssaget; heller ikke kan han deeltage i Valg ved slige Anliggender, eller i Raadslagninger eller Resolutioner angaaende saadanne Sager. De skulle alene underholde de Fattige af deres egen Troesbekjendelse, uden dog at kunne i Overeensstemmelse med gjeldende Fundatser unddrage sig fra en Andeel i de almindelige Fattigafgifter i den Menighed, inden hvis Jurisdiction de ere bosatte."
Den Vest-Sjællandske Avis, 1838-08-23
Jtalien. Vesuv har den 31te Juli begyndt at udkaste meget stærke Flammer; den 2den August var Udbruddet frygteligt og en betydelig Lavastrøm blev synlig. Beboerne af Bjergets Fod ere belavede paa at tage Flugten, saasnart der viser sig Fare.
Den Vest-Sjællandske Avis, 1838-08-23
Servien. Fra den Serviske Grændse meldes den 24de Juli, at Pesten er udbrudt i Nissa paa Serviens Grændse. Rigtignok har den ikke udbredt sig videre og lader sig nøie med 5 eller 6 Offere hver Dag; men da Hovedforbindelsen mellem Europa og Orienten gaaer igjennem denne By, føles Ulykken dog vidt og bredt.
Den Vest-Sjællandske Avis, 1838-08-23
Afrika. Fra Tunis har man Efterretninger indtil 1ste August tilligemed Depescher fra Admiral Gal lois, som den 13de Julii havde forladt Smyrna og den 23de var ankommen til Tunis. Den 30te om Aftenen saae man den Engelske Admiral Stopforts Flaade, bestaaende af 5 Linieskibe, 1 Fregat, 4 Brigger og et Dampskib, som kastede Anker foran Tunis.
Den Vest-Sjællandske Avis, 1838-08-23
Paa denne Byes Rhed ligge nu 17 Krigskibe, blandt hvilke ere 4 Franske. Admiralerne Stopfort, Laalande- og Gallois have strax havt en venskabelig Samtale; den Engelske Flaades Ankomst og det offentlige Beviis paa den nøie Forbindelse mellem begge Nationerne har gjort stærkt Jndtryk. - Admiral Gallois forlanger nu alvorligt, at Regieringen i Tunis skal tage Hensyn til de Franskes Klager, der gaae ud paa, at Beyen trykker den Franske Handel og begunstiger Ben=Achmed og Beyen i Tripolis.
Den Vest-Sjællandske Avis, 1838-08-23
Mexico. Jfølge Efterretninger fra Tampico af 22de Juni havde den Mexicanske Legislatur bemyndiget Regjeringen til at hæve en Contribution paa 4 Mill. Doll.
Den Vest-Sjællandske Avis, 1838-08-23
Brasilien. Jfølge Beretninger fra Rio de Janeiro indtil 17de Julii var Hr. Aranjo Lima med 3300 Stemmer valgt til Regent; Hr. Cavalcanti havde 1700 Stemmer.
Den Vest-Sjællandske Avis, 1838-08-23
Jndenlandske Efterretninger. Kjøbenhavn den 19de August. Om en Maaned skulle Stænderne atter sammentræde i Roeskilde: det synes derfor at være den yderste Tid for de af de Deputerede, der af en eller anden Grund ere forhindrede fra at give Møde, til derom at underrette den kongl. Commissarius, og de Suppleanter, der ikke allerede have modtaget eller meget snart faae nogen Tilkjendegivelse om at de skulle indtræde, synes at have Grund til at vente, at de denne Gang, hvis ikke Sygdomstilfælde indtræffe, ikke ville komme til at fungere. Det er ikke nogen uvigtig Sag for en Mand i en stor Bedrift at være borte fra sit Hjem i 3 Maaneder, og enhver Suppleant har Ret til at fordre af den Deputerede, ved hvis Udtrædelse hans Jndtrædelse i Stænderne bliver nødvendig, at han derom underrettes saa tidlig, som det staaer i den Deputeredes Magt: det er ikke en Reise, man kan tiltræde med Aftens Varsel. Det er saaledes, for at holde os her til Kjøbenhavn, ikke bekjendt, hvormange af de fire Bankdirecteurer der denne Gang tage til Roeskilde; det er heller ikke bekjendt, om den Deputerede, der forrige Gang var forhindret fra at møde, ved denne Forsamling giver Møde eller ikke. Vi vide vel, at alle Suppleanter skulle være forberedte paa at kunne komme til at møde, men denne almindelige Forberedelse er dog noget himmelvidt Forskjelligt fra den, der maa finde Sted, naar man har Vished for at man skal møde, naar man saa at sige maa beskikke sit Huus for 3 Maaneder. (Kbhvnsp.)¬
Den Vest-Sjællandske Avis, 1838-08-23
– J Ugen fra den 11te til den 18de August ere her i Staden ægteviede 12 Par, fødte ere 52, hvoraf 26 Drenge og 26 Piger; døde ere 65, hvoraf 13 Mænd, 16 Qvinder, 15 Drenge og 21 Piger. Saaledes ere 13 flere døde end fødte.
Den Vest-Sjællandske Avis, 1838-08-23
– Jfølge officiel Jndberetning til den kongelige Overlods for Siellands District kunne for Tiden Skibe af 10 Fods Dybgaaende anløbe Kjøge Havn.
Den Vest-Sjællandske Avis, 1838-08-23
Helsingør den 20de August. Tolvmillionsagen er atter kommen et betydeligt Skridt fremad. Den deels af Finantserne deels af Bankbestyrelsen udnævnte Commission har i forrige Uge fuldendt sine Forhandlinger, og man kan derefter vente, at ogsaa Bankens Repræsentanter snart ville tage deres endelige Beslutning. J vort Lands Historie vil man neppe have lignende Exempel at opvise, hvor en Commission, der havde et saa indviklet og betydningsfuldt Anliggende at behandle, saa hurtigen naaede Maalet som den nærværende. (Hels. Av.)
Den Vest-Sjællandske Avis, 1838-08-23
Da det Drikkehorn, Helsingør har modtaget som Gave af Helsingborgs Jndbyggere, blev bragt ind i Landet, fordrede vedkommende Embedsmænd Told af det; og den blev erlagt med 1 Rd. 67 s. samt 2 s. i Bropenge; men senere har Generaltoldkammeret naturligviis befalet, at denne Afgift skulde tilbagebetales. (Aalb. Av.)
Den Vest-Sjællandske Avis, 1838-08-23
Frederikshavn den 16de August. Arbeidet paa det paa Hirtsholmen anlagte Lampesyrtaarn gaaer under en god Bestyrelse rask fra Haanden, og man mener, at Fyrtaarnet vil blive færdigt til at kunne tændes første Gang den 1ste Octbr. d. A. (Aalb. Av.)
Den Vest-Sjællandske Avis, 1838-08-23
Aalborg den 13de August. Vi see os ved velvillig Meddelelse istand til at levere følgende, ikke uinteressante, statistiske Bidrag: Siden Aarets Begyndelse har i Aalborg Amts 8 Herreder stedfundet det store Antal af 22 Brandskader, hvorved 27 forsikkrede Steder, nemlig 11 Gaarde og 16 Huse, lagdes i Aske. Den største Forsikkringssum af et enkelt af disse Steder var 1617 Rbd. Alene i Amtets næstmindste, nemlig Aars Herred, var Antallet af Brandskaderne ikke mindre end 6, hvorved 4 Gaarde og 4 Huse opbrændte; hvorimod der i samme Tidsløb, ja i de 6 sidste Aar, ikke har været nogen Brandskade i Gislum Herred. Ved de efter Brandskaderne indledede Undersøgelser er ikke ved en eneste nogen bestemt Anledning til disse udfunden, tvende Huse stode ganske ubeboede. – Hvad enten nu Aarsagen til dette paafaldende store Antal Brandskader, hvoraf vistnok adskillige efter Sandsynlighed gjerne kunne benævnes som Brandstiftelser, er at søge i Mangler i vor Assurancelovgivning, eller om maaskee til deres Forebyggelse en Skjærpelse af Brandpolitiets Aarvaagenhed paa sine Steder kunde ansees fornøden, skulle vi her ikke tillade os at bestemme. (S. Bl.)
Den Vest-Sjællandske Avis, 1838-08-23
Den kgl. Commissarius, Conferentsraad Ørsted, ventes efter Stænderforsamlingens Slutning i næste Uge hertil, hvor man forbereder sig til at modtage den agtede Gjæst paa en ham værdig Maade. (S. Bl.)
Den Vest-Sjællandske Avis, 1838-08-23
Ved Auctionen over afdøde Proprietair Conradsens Godser den 2den og 3die de gjordes intet Bud paa Nørlund og Torstedlund, paa Albek bødes af Proprietair Kieldsen til Lerchenfeld 35000 Rbd. r. S. foruden Rente- og Skatterestancerne; men dette Bud blev strax forkastet. Godserne ere nu stillede til en 4de Auction i September. J et Jnserat i Helsingørs-Avisen, der er optaget i flere Blade, dadles det, at Deputeret Schytte har i sit Forslag ang. Finantsvæsenet blandt Andet omtalt den Misvært og andre Uheld, som i de 3 sidste Aar har hjemsøgt Jylland, i det man dog ikke vil drage i Tvivl, at det i enkelte Egne kan forholde sig, som af hiin Deputerede er anført. Vi vilde ønske, at det forholdt sig saa, at det kun var i enkelte Egne af Jylland at Nøden hersker, men ligesom vi i det Hele ere aldeles enige i det, som den Deputerede angaaende denne Gjenstand har anført, saaledes kunne vi især bekræfte Sandheden af, at næsten hele denne Provinds er haardt medtaget. At Redacteuren af Helsingørs Avis ei kjender Nødens Udstrækning, er muligt, men man bør da ei heller modsige det, man ikke kjender til. – Vi ere bekjendte med Forholdene her, og vi tør paastaae, at der i Jylland neppe gives en Kjøbstad, uden at de omliggende Beboere mere eller mindre have maattet tye dertil, for at kjøbe Fødekornet, hvilket de endnu den Dag i Dag gjøre, og de betydelige Ladninger Korn, der i de sidste 3 Aar og endnu dagligen saavel fra Udlandet som fra Øerne ere indførte i Jyllands Havne, vidne tilstrækkeligt om, at Nøden har ramt en stor Deel af Landet. – At der kan være udført fra Danmark Producter af 20 Millioners Værdie i Aaret 1836, ville vi ikke modsige; men beviser dette, at der ikke er stor Nød i Jylland, Maa desuden ikke først Værdien af de betydelige Producter, der igjen ere indførte, beregnes førend der kan tales om Beholdning for Landet, og da det er vitterligt for Enhver, der kjender Jyllands Forfatning, at et betydeligt Qvantum Korn er indført hertil, saa synes dette tilstrækkeligen at bevise, at Kræfterne her ere aftagne; thi Overflod hos Flere kan neppe hjelpe de Mange, som ere stedte i Nød. Det er i Sandhed ingen Enkelts Nød, herer Tale om, men det er en stor Masse af Landets Grundeiere, der have lidt og lide, og det er med fuld Føie, at bemeldte Deputerede har udhævet dette i sit Forslag, og talt om de i deres Følger uberegnelige haarde Tryk, som de sidste Aars Tilskikkelser have medført, hvilke Yttringer den Jydske Stænderforsamling saavel i sin Takadresse som flere Steder har vedkjendt sig. Naar Helsingørs-Avisen kalder Skildringen nedslaaende, har den vistnok Ret, men vi mene tillige, at det røber en med Dristighed forenet Uvidenhed om Forholdene i Jylland, naar den kalder samme urigtig. Forøvrigt skulde det glæde os, om Helsingørs Avis kunde, tvertimod Alt, hvad der herom er offentlig talet og skrevet, overbevise os om, at Landets Forfatning ei kan kaldes betænkelig. (Aarh. Av.)
Den Vest-Sjællandske Avis, 1838-08-23
Altona den 18de Aug. Hans Majestæt Kongen har ved Hr. Etatsraad Prof. Schumacher ladet tilstille Hr. Prof. Dr. Madler i Berlin en Guldmedaille med Allerhøistsammes Brystbillede og med Jndskrift pro meritis, som et Beviis paa Allerhøistsammes Anerkjendelse af Herr Professorens Fortjenester af Kundskaben om Maanen.
Den Vest-Sjællandske Avis, 1838-08-23
Den Deputerede Lock i Jtzehoe beklager i Ugebladet", at Offentligheds-Spørgsmaalet i Slesvig kunved 2 Stemmers Majoritet er gaaet igjennem til Co mite, og at han, adskilt fra det til evige Tider med Holsteen forbundne (?) Nabolands Stænder", ikke kan føie sin Stemme til Pluralitetens. (Aalb. Av.)
Den Vest-Sjællandske Avis, 1838-08-23
AVERTISSEMENTS. Hos mine Commissionairer i Provindserne forefindes Exemplarer af: Fuldstændigt Aftryk af den indbyrdes Underviisningsmethodes Tabeller, udgivet, med det Kongelige Danske Cancellies Tilladelse, af H. J. Wille, Krigsraad. Nr. 1, Læseskolen, indb. 19 s. Nr. 2, Regneskolen, indb. 16 s. J. H. Schubothes Boghandling. BORTIORPAGTNING. Sannholm Avlsgaard paa Samsøe bliver Fredagen den 14de September d. A. ved en Auction, som afholdes paa Gaarden, stillet til Bortforpagtning i 10 paa hinanden følgende Aar, fra 1ste Mai 1839 at regne, efter de Conditioner, som fra September Maaneds Begyndelse, ville findes henlagte i Knapsteds Gaard i Kjöbenhavn og paa Gjestgivergaardene i Aarhuus, Odense Kallundborg, Holbek, Ringsted, Kjøge, Wordingborg Færgegaard, Nyekjøbing p. F. og Mariboe Grevskabet Samsøes Skriverstue den 16de Au Knudsen, gust 1838. Inspecteur.
Den Vest-Sjællandske Avis, 1838-08-23
En dresseret Han=Hønsehund, hvid med store brune Pletter, brunt Hoved, brune Øren og kløftet Næse, lydende Navnet "Dreat", er i disse Dage bortkommet. For dens Tilveiebringelse loves en Douceur, naar man henvender sig til Proprietair Hansen paa Kathrineholm pr. Slagelse.
Den Vest-Sjællandske Avis, 1838-08-23
Tirsdagen den 4de September d. A. om Formiddagen Kl. 10, afholdes Licitation paa Raadstuen her i Byen, ifølge det kongelige Rentekammers Ordre, over Leverancen af 420 Tønder Rug til Brug for det Siellandske Landseneer-Regiment, efter Conditioner, som forinden ere til Eftersyn paa mit Contoir. Lysthavende indbydes. Bluhme. Nestved den 21de August 1838. Onsdagen den 5te September d. A., Formiddag Kl. 11, bliver, ifølge det kongelige Rentekammers Ordre, paa Slagelse Raadstue afholdet offentlig Licitation over Leverancen af 95 Tdr. Rug til Brug for den her i Staden garnisonerende Landseneerescadron. Licitationsconditionerne ligge fra Dato af til Eftersyn paa mit Comptoir. Hvilket herved bekjendtgjøres. Sylow. Slagelse, den 16de August 1838.
Den Vest-Sjællandske Avis, 1838-08-23
De af Slagelse Kjøbstads Indvaanere, som ikke endnu have betalt de dem paalignede Byeskatter for det første Halvaar 1838, advares herved, i Overeensstemmelse med Forordninger af 2den Juni 1830, om inden 8 Dage fra Dato til Kæmneren at indbetale de ommeldte Restancer, da disse i andet Fald ved Udpantning ville blive inddrevne. Sylow. Slagelse, den 22de August 1838. De af Slagelse Kjøbstads Indvaanere, som ikke have betalt de dem for deres Børns eller Pleiebørns Skoleforsømmelser i Juli Maaned d. A. dicterede Mulcter, advares herved, i Overeensstemmesse med Forordningen af 2den Juni 1830, om inden 8 Dage fra Dato at betale de resterende Mulcter, da disse i andet Fald ved Udpantning ville blive inddrevne. Sylow. Slagelse, den 23de August 1838.
Den Vest-Sjællandske Avis, 1838-08-23
Et smukt og hyggeligt lille Landsted tilLeie. i Sorøe yndige Egn, tæt ved Skov og Søe, hvor der kan holdes 2 Køer, anvises med nærmere fuldstændig Underretning, Slagelse af Bogtrykker Magnus og af Madamme Hansen i Bager Schæfers Gaard; i Sorøe af Hr. Postmester Lebel og af Hr. Kjøbmand Christensen, i Kjøbenhavn, Vimmelskaftet Nr. 138, 1ste Sal, i Ringsted af Hr. Schandorff.
Den Vest-Sjællandske Avis, 1838-08-23
Et meubleret Værelse med Sovekabinet ønskes tilleie. Man behager at melde sig hos praktiserende Læge Møller paa Bredegade.
Den Vest-Sjællandske Avis, 1838-08-23
En 2 Etage Vindovn og en Bilæggerkakkelovn, tjenlig til to smaa Værelsers Opvarmning, begge ubeskadigede, ønskes til Leie. Billet herom bedes aflagt i Slagelse Avisexpedition, mærket S.
Den Vest-Sjællandske Avis, 1838-08-23
Dersom nogen Slægtning eller Paarørende af den i England i Aaret 175 afdøde Generallieutenant Albert Borregaard, eller Borgaard, endnu skulde findes her i Landet, anmodes samme om snarest muligt, at anmelde det, i portofrie Breve, for den Berlingske Tidendes Contoir, mrkt. G. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-08-24
24de Aarg. Den Vest-Sjællandske Avis. Am Fredagen. No. 134. 9 den 24 August. Redigeret, trykt og udgivet af Peter Magnus i Slagelse. Med Kongelig allernaadigst Tilladelse, at forsendes med Brevposten i Danmark og Hertugdømmene.